CELEX: 32018D0226
Language: el
Date: 2018-02-15 00:00:00
Title: Απόφαση (ΚΕΠΠΑ) 2018/226 του Συμβουλίου, της 15ης Φεβρουαρίου 2018, που τροποποιεί την απόφαση 2012/389/ΚΕΠΠΑ σχετικά με την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)

16.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/15
            
         ΑΠΌΦΑΣΗ (ΚΕΠΠΑ) 2018/226 ΤΟΥ ΣΥΜΒΟΥΛΊΟΥ
   της 15ης Φεβρουαρίου 2018
   που τροποποιεί την απόφαση 2012/389/ΚΕΠΠΑ σχετικά με την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 16 Ιουλίου 2012 το Συμβούλιο εξέδωσε την απόφαση 2012/389/ΚΕΠΠΑ (1) για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR).
            
         
               (2)
            
            
               Στις 12 Δεκεμβρίου 2016 το Συμβούλιο εξέδωσε την απόφαση (ΚΕΠΠΑ) 2016/2240 του Συμβουλίου (2) που τροποποιεί την απόφαση 2012/389/ΚΕΠΠΑ. Η αποστολή μετονομάστηκε σε EUCAP Somalia, η εντολή της παρατάθηκε έως τις 31 Δεκεμβρίου 2018 και η περίοδος που καλύπτεται από το αναλογούν ποσό δημοσιονομικής αναφοράς της παρατάθηκε έως τις 28 Φεβρουαρίου 2017.
            
         
               (3)
            
            
               Στις 27 Φεβρουαρίου 2017, το Συμβούλιο εξέδωσε την απόφαση (ΚΕΠΠΑ) 2017/349 (3) για την τροποποίηση της απόφασης 2012/389/ΚΕΠΠΑ και την πρόβλεψη ποσού δημοσιονομικής αναφοράς για την περίοδο από 1ης Μαρτίου 2017 έως 28ης Φεβρουαρίου 2018.
            
         
               (4)
            
            
               Θα πρέπει να τροποποιηθεί η απόφαση 2012/389/ΚΕΠΠΑ προκειμένου να προβλεφθεί ποσό δημοσιονομικής αναφοράς για το χρονικό διάστημα από την 1η Μαρτίου 2018 έως τις 31 Δεκεμβρίου 2018,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 13 παράγραφος 1 της απόφασης 2012/389/ΚΕΠΠΑ προστίθεται το ακόλουθο εδάφιο:
   
      «Το ποσό δημοσιονομικής αναφοράς που προορίζεται να καλύψει τις δαπάνες σχετικά με την EUCAP Somalia για το χρονικό διάστημα από την 1η Μαρτίου 2018 έως τις 31 Δεκεμβρίου 2018 ανέρχεται σε 27 335 900 EUR.».
   
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 15 Φεβρουαρίου 2018.
      
         
            Για το Συμβούλιο
         
         
            Ο Πρόεδρος
         
         K. VALCHEV
      
   
   
      (1)  Απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 187 της 17.7.2012, σ. 40).
   
      (2)  Απόφαση (ΚΕΠΠΑ) 2016/2240 του Συμβουλίου, της 12ης Δεκεμβρίου 2016, που να τροποποιεί την απόφαση 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 337 της 13.12.2016, σ. 18).
   
      (3)  Απόφαση (ΚΕΠΠΑ) 2017/349 του Συμβουλίου, της 27ης Φεβρουαρίου 2017, που τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L 50 της 28.2.2017, σ. 80).